Billund kommune

Billund kommune er en dansk kommune i Region Syddanmark, fram til 2007 i Ribe amt, og ligger omtrent midt i Sydjylland. I kommunen ligger fornøyelsesparken Legoland. I Billund ligger også LEGOs hovedkvarter og like ved Billund lufthavn. Billund betyr «lunden med bier».

Kommunen 1970-2007, før sammenslåingen med Grindsted, hadde et areal på 154,54 km², og en befolkning i 2003 som talte 8 705 mennesker.

Nye Billund kommune ble dannet i 2007 ved sammenslåing av Billund kommune (1970–2006) og Grindsted kommune.

Oppmannen for kommune- og regionreformen foreslo 21. april 2005 å avholde folkeavstemning i Ringive Kirkedistrikt og Lindeballe sogn i Give kommune for å avgjøre om de skulle høre til Billund eller Vejle. Utfallet ble at Ringive og Lindeballe valgte å gå med resten av Give kommune inn i Vejle kommune.

Forligspartiene bestemte samtidig at Billund lufthavn, som hadde ligget på grensen mellom Vejle og Billund kommuner før reformen, uansett utfall av alle avstemninger i sin helhet skulle tilhøre Billund kommune.

Ved kommunevalget 15. november 2005 fikk kommunalbestyrelsen (kommunestyret) Venstre-flertall.

Borgermestre 
 Stephanie Storbank (V) 2022–
 Ib Kristensen (V) 2007–2021

Byer i Billund kommune
Grindsted
Billund
Filskov
Hejnsvig
Krogager
Stenderup
Sønder Omme
Vorbasse

Referanser

Eksterne lenker